stanford-oval/wikipedia huggingface dataset:
Night Ride Home
Kappaleet

Levyn kappaleista ”Cherokee Louise” kertoo Mitchellin lapsuudenystävästä Kanadan Saskatchewanissa, joka kärsi seksuaalisesta hyväksikäytöstä. Lapsuutta ja keski-ikää tarkastelee myös laulu ”Come in from the Cold”. Kappale ”The Windfall (Everything For Nothing)” kertoo palvelijattaresta, joka yritti haastaa Mitchellin oikeuteen. Kappale ”Slouching Towards Bethlehem” perustuu W. B. Yeatsin runoon. Kuutamoisesta yöstä Havaijilla alkunsa saanut nimikappale ”Night Ride Home” oli alun perin nimeltään ’Fourth of July’, ja Mitchell esitti sitä jo edellisen albuminsa promootiokiertueella 1988. Mikään levyn kappaleista ei noussut listoille, mutta ”Come in from the Cold” sai melko paljon radiosoittoa Yhdysvalloissa ja Kanadassa.
Albumin laulut ovat Joni Mitchellin käsialaa lukuun ottamatta Larry Kleinin sävellystä kappaleessa ”Nothing Can Be Done”.
Kappaleet > Kappalelista

Night Ride Home – 3:21
Passion Play (When All The Slaves Are Free) – 5:25
Cherokee Louise – 4:32
The Windfall (Everything for Nothing) – 5:15
Slouching Towards Bethlehem – 6:54
Come in from the Cold – 7:31
Nothing Can Be Done – 4:53 (säv. Larry Klein, san. Joni Mitchell)
The Only Joy in Town – 5:11
Ray’s Dad's Cadillac – 4:33
Two Grey Rooms – 3:57
Muusikot

Joni Mitchell: laulu, kitara, kosketinsoittimet, lyömäsoittimet, Billatron raidalla 6, oboe raidalla 8, Omnichord raidalla 8
Jeremy Lubbock: kapellimestari ja sovittaja
Brenda Russell: taustalaulu raidalla 9
David Baerwald: taustalaulu raidalla 7
Michael Landau: kitara raidalla 10
Bill Dillon: kitara raidoilla 2 ja 7; pedal steel -kitara raidalla 1
Wayne Shorter: sopraanosaksofoni raidoilla 3 ja 9
Larry Klein: basso ja lyömäsoittimet raidoilla 1, 2, 3, 5 ja 6; kitara raidalla 6; kosketinsoittimet raidalla 7
Alex Acuña: lyömäsoittimet raidoilla 1, 2, 5, 6, 7 ja 8
Vinnie Colaiuta: rummut raidoilla 4, 5, 6 ja 10; virvelirumpu raidalla 3
Karen Peris: taustalaulu raidalla 3
Käännös suomeksi
Olli Ikkala

Olli Ikkala on seuraavien henkilöiden nimi:
Olli Ikkala (1927–2001), finanssioikeuden professori, virkamies, toimitusjohtaja ja kansanedustaja
Olli Ikkala (s. 1953), fysiikan professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olli Ikkala”, voi hakea sivunnimihaulla, laajalla sivunnimihaulla tai tekstihaulla.
Norfolk Southern Railway

| Norfolk Southern Railway |
| --- | --- |
ISIN:  US6558441084
Perustettu:  31. joulukuuta 1990
Toimitusjohtaja:  Charles W. Moorman IV 
Kotipaikka:  Norfolk, Virginia
Toiminta-alue:  Yhdysvaltain itäosa
Toimiala:  rautatieliikenne
Henkilöstö:  29 000 
Emoyhtiö:  Norfolk Southern Corporation
Kotisivu:  nscorp.com
Infobox OKNimi-testi OK: 
Norfolk Southern Railway (AAR-lyhenne: NS) on yhdysvaltalainen rautatieyhtiö, jonka omistaa Norfolk Southern Corporation. Yhtiön päämaja sijaitsee Norfolkissa Virginiassa. Yhtiöllä on 34 600 kilometriä rautatietä 22 Yhdysvaltain itäisessä osavaltiossa, Washington DC:ssä ja Ontarion provinssissa Kanadassa. Yleisin rautatiellä kuljetettu tuote on hiili Indianan, Kentuckyn, Pennsylvanian, Tennesseen, Virginian ja Länsi-Virginian kaivoksilta. Lisäksi NS:llä on laaja konttiliikenneverkko itäisessä Pohjois-Amerikassa.
Vuonna 1990 Southern Railway nimettiin Norfolk Southern Railwayksi ja Norfolk and Western Railway yhdistettiin tähän. Yhtiö kasvoi vuonna 1999, kun puolet Conrailista yhdistettiin yhtiöön.
Aiheesta muualla

Kuvia tai muita tiedostoja aiheesta Norfolk Southern Railway Wikimedia Commonsissa
Nuolihylly

Nuolihylly on jousiammunnassa käytettävä väline, jonka päälle nuoli asetetaan ammuttaessa. Nuolihylly on yleensä tehty metallista tai muovista, mutta muovista tehtynä se ottaa nuolen iskuja kovemmin vastaan ja voi näin rikkoutua.
Norfolk (Virginia)

| Norfolk |
| --- | --- |

 lippu:  vaakuna

Valtio:  Yhdysvallat
Osavaltio:  Virginia
Piirikunta:  Itsenäinen kaupunki
Hallinto:  
 – Pormestari:  Kenny Alexander
Pinta-ala:  
 – Kokonaispinta-ala:  250 km²
 – Josta vettä:  110 km² 
Korkeus:  2.13 m
Väkiluku (2014):  245 428
 – Väestötiheys:  1 733 as./km²
 – Metropolialue:  1 672 319
Aikavyöhyke:  UTC–5 (kesäaika UTC–4)
 
 Norfolkin kaupungin virallinen sivusto 
Infobox OKVirheellinen NIMI-arvo: 
Norfolk on kaupunki Yhdysvaltain Virginian osavaltiossa. Se on itsenäinen kaupunki, joka ei kuulu mihinkään piirikuntaan. Kaupunki on 242 803 asukkaallaan (2010) Virginian toiseksi suurin kaupunki.
Kaupungin sijainti joen ja luonnonsataman äärellä on tehnyt siitä strategisesti tärkeän sotilaskohteen ja liikenteen solmukohdan. Kaupungissa sijaitsee maailman suurin laivastotukikohta, Norfolkin laivastotukikohta.
Aiheesta muualla

Wikimedia Commonsissa on kuvia tai muita tiedostoja aiheesta .
Norfolkin kaupunki (englanniksi)
Matkailuopas (englanniksi)
Nokimesikot

| Nokimesikot |
| --- | --- |
 Sininokimesikko (Melidectes belfordi)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Nokimesikot Melidectes  P. L. Sclater, 1874
Katso myös
   Nokimesikot Wikispeciesissä   Nokimesikot Commonsissa 
Infobox OKNimi-testi OK: 
Nokimesikot (Melidectes) on mesikkojen heimoon kuuluva varpuslintusuku. Nokimesikkojen sukuun kuuluu BirdLifen mukaan kymmenen lajia.
Yhtä lajia lukuun ottamatta kaikki nokimesikot elävät Uuden-Guinean saarella; uudenenglanninnokimesikko elää läheisellä Uuden-Britannian saarella.
Nokimesikoihin kuuluvia lajeja

Bismarckinnokimesikko (Melidectes whitemanensis)
Isonokimesikko (Melidectes foersteri)
Kirjonokimesikko (Melidectes torquatus)
Lyhytpartamesikko (Melidectes nouhuysi)
Nokimesikko (Melidectes fuscus)
Pitkäpartamesikko (Melidectes princeps)
Sininokimesikko (Melidectes belfordi)
Tervamesikko (Melidectes ochromelas)
Valkonaamamesikko (Melidectes leucostephes)
Valko-otsamesikko (Melidectes rufocrissalis)
Aiheesta muualla

ITIS: Melidectes (englanniksi)
Norm Van Lier

| Norm Van Lier |
| --- | --- |
 Van Lier vuonna 1971.
Henkilötiedot
Koko nimi:  Norman Allen ”Norm” Van Lier III
Syntynyt: 1. huhtikuuta 1947 East Liverpool, Ohio, Yhdysvallat
Kuollut: 26. helmikuuta 2009 (61 vuotta) Chicago, Illinois, Yhdysvallat
Kansalaisuus:   Yhdysvallat
Koripalloilija
Lempinimi:  Stormin’ Norman
Pelipaikka:  Pelintekijä
Pituus:  185 cm
Paino:  78 kg
NBA-varaus:  34. varaus 1969 (Chicago Bulls)
Pelaajaura
Yliopistojoukkueet
1966–1969:  Saint Francis University
Seurajoukkueet
1969–1971 1971–1978 1978–1979:  Cincinnati Royals Chicago Bulls Milwaukee Bucks
Norman Allen ”Norm” Van Lier III (1. huhtikuuta 1947 East Liverpool, Ohio – 26. helmikuuta 2009 Chicago, Illinois) oli yhdysvaltalainen koripalloilija. NBA:ssa Cincinnati Royalsia, Milwaukee Bucksia ja pisimpään Chicago Bullsia edustanut Van Lier oli 1970-luvulla sarjan parhaimmistoa. Hän voitti NBA:n syöttökuninkuuden kaudella 1970–1971 ja valittiin sarjan kakkostähdistöviisikkoon vuonna 1974. Van Lier valittiin kolmesti NBA:n puolustustähdistön ykkösviisikkoon ja viidesti kakkosviisikkoon, ja NBA:n tähdistöottelussa hän pelasi kolmesti.
Elämä ja ura

Van Lier pelasi yliopistokoripalloa vuosina 1966–1969 Saint Francis Universityn joukkueessa. Chicago Bulls varasi hänet NBA:han 34. vuorolla vuoden 1969 varaustilaisuudessa. Ensimmäiset kaksi NBA-kauttaan Van Lier pelasi Cincinnati Royalsissa, minkä jälkeen hän pelasi Bullsissa vuodet 1971–1978 ja päätti uransa yhden kauden mittaisella Milwaukee Bucks -ajanjaksolla. Bulls-aikanaan Van Lier oli sarjan parhaimmistoa: hän voitti NBA:n syöttökuninkuuden kaudella 1970–1971 ja valittiin sarjan kakkostähdistöviisikkoon vuonna 1974. Van Lier valittiin kolmesti NBA:n puolustustähdistön ykkösviisikkoon ja viidesti kakkosviisikkoon, ja NBA:n tähdistöottelussa hän pelasi vuosina 1974, 1976 ja 1977. Van Lier toimi pitkään asiantuntijana Bullsin ottelulähetyksissä. Hän myös näytteli 2000-luvulla Barbershop-elokuvassa ja sen jatko-osassa. Van Lier kuoli kotonaan Chicagossa 61-vuotiaana 26. helmikuuta 2009, samana päivänä Johnny Kerrin kanssa.
Aiheesta muualla

Kuvia tai muita tiedostoja aiheesta Norm Van Lier Wikimedia Commonsissa
Oita

Oita voi viitata seuraaviin:
Oitavuori (nyk. Oíti), vuori Kreikassa
Ōita, kaupunki Kyūshūn saarella Japanissa
Ōitan prefektuuri, yksi Japanin prefektuureista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oita”, voi hakea sivunnimihaulla, laajalla sivunnimihaulla tai tekstihaulla.
Niinilammit (Tammela)

| Niinilammit |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°43′58″N, 23°45′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  ei ole 
Mittaustietoja
Pinnankorkeus:  121 m ja121,1 
 fiNiinilammit 
Niinilammit ovat Kanta-Hämeessä Tammelassa Ruostejärven pohjoispuolella sijaitsevat kaksi lampea, joka kuuluvat Kokemäenjoen vesistön Loimijoen valuma-alueella Pyhäjärven alueen Kalliojärven (kuivatettu) valuma-alueeseen.
Maantiede

Lammet sijaitsevat suon keskellä 60 metrin etäisyydellä toisistaan. Lampien koko on 40-60 metriä halkaisijaltaan. Suon reunat on ojitetu, mutta lampien kautta ei ole kaitettu oja. Eteläisen lammen rannalla on loma-asunto.
Luonnontila

Pohjoisen lammen sulkee sisälleensä kolmion muotoinen osa Torronsuon kansallispuistoa. Sitä kutsutaan Niinilammen paloalueeksi ja se on suojelualueen itäisin alue.
Norrahammar

Norrahammarin sijainti Jönköpingin läänissä.
Norrahammarin keskustaa. Kuvassa näkyy myös Norrahammarin kirkko.
Norrahammar on entinen taajama Jönköpingin kunnassa Etelä-Ruotsissa. Se sijaitsee Jönköpingin läänissä ja Smålandin maakunnassa. Taajama kasvoi yhteen Jönköpingin taajaman kanssa jo vuosikymmeniä sitten.
Norrahammar on aikaisemmin ollut myös kauppala, josta tuli vuoden 1971 kuntauudistuksessa osa Jönköpingin kuntaa. Kauppalalla oli käytössään oma vaakuna.
Norrahammarin kauppalan vaakuna
Väestönkehitys

| Norrahammarin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 4 254 | 4 254 |
| 1965 | 1965 |    | 4 696 | 4 696 |
| 1970 | 1970 |    |  |  |
| 1975 | 1975 |    |  |  |
| 1980 | 1980 |    |  |  |
| 1990 | 1990 |    |  |  |
| 1995 | 1995 |    |  |  |
| 2000 | 2000 |    |  |  |
| 2005 | 2005 |    |  |  |
| 2010 | 2010 |    |  |  |
Lähde: Statistiska centralbyrån (SCB). Norrahammar kasvoi yhteen Jönköpingin kanssa vuonna 1970.
Aiheesta muualla

Wikimedia Commonsissa on kuvia tai muita tiedostoja aiheesta .
Näqi İsänbät

| Näqi İsänbät> Наки Исанбет Naki Isanbet |
| --- | --- |

Henkilötiedot
Syntynyt: 1899 Ufan kuvernementti, Venäjän keisarikunta
Kuollut: 1992 Kazan, Venäjä
Näqi İsänbät (oik. Näqi Siracetdin ulı Zakirov, tat. Нәкый Сираҗетдин улы Закиров / Исәнбәт, ven. Наки Сиразиевич Закиров / Исанбет, Naki Sirazijevitš Zakirov / Isanbet; 1899-1992) oli tataarilainen kirjailija, näytelmäkirjailija, runoilija, folkloristi, kielitieteilijä - palkittu kansantaiteilija.
Aiheesta muualla

Наки Исанбет
The Image of Näqi İsänbät As Teacher in the Memories of His Pupils
Nina Lykke

| Nina Lykke |
| --- | --- |

Henkilötiedot
Syntynyt: 1965 Trondheim, Norja
Kansalaisuus:  norjalainen
Ammatti:  kirjailija, graafinen suunnittelija
Kirjailija
Äidinkieli: norja
Palkinnot
 Brage-palkinto (2019) 
Aiheesta muualla
www.ninalykke.com
Löydä lisää kirjailijoitaKirjallisuuden teemasivulta
Nina Lykke (s. 1965 Trondheim, Norja) on norjalainen kirjailija ja graafinen suunnittelija. Hän varttui Oslossa ja valmistui graafikoksi Den Grafiske Højskolesta Kööpenhaminasta. Lykke toimi vuodesta 1989 Oslossa graafisena suunnittelijana, mutta on jäänyt päätoimiseksi kirjailijaksi. Hän kuitenkin suunnittelee edelleen kirjankansia.
Lykken ensimmäinen suomennettu romaani Ei, ei ja vielä kerran ei (Nei og atter nei) kertoo naisesta, jonka mies jättää nuoremman vuoksi. Lykken mukaan aiheesta ei ole kirjoitettu vaikka se on arjessa hyvin yleistä. Kirja ei perustu hänen omaan elämäänsä, vaikka hän onkin eronnut.
Lykke on toista kertaa naimisissa. Hänellä on kaksi aikuista tytärtä.
Teokset > Suomennokset

Ei, ei ja vielä kerran ei.  (Nei og atter nei, 2016)  Suomentanut Sanna Manninen. Helsinki:  Gummerus, 2019.  ISBN 978-951-24-1280-8.
Kohonnut riski.  (Full spredning, 2019)  Suomentanut Sanna Manninen. Helsinki:  Gummerus, 2021.  ISBN 978-951-24-1893-0.
Emme ole täällä pitämässä hauskaa.  (Vi er ikke her for å ha det morsomt, 2022)  Suomentanut Sanna Manninen. Helsinki:  Gummerus, 2024.  ISBN 978-951-24-3563-0.
Teokset > Suomentamattomat

Orgien, og andre fortellinger, novelleja. Oktober, 2010
Oppløsningstendenser, romaani. Forlaget Oktober, 2013
Palkinnot ja huomionosoitukset

2014: Bokhandelens forfatterstipend
2017: Ungdommens kritikerpris
2019: Brage-palkinto
Olavi Fast

Olavi Fast (27. tammikuuta 1942 Pori – 18. elokuuta 2018 Pori) oli suomalainen jalkapalloerotuomari. Hän aloitti erotuomarina 1960-luvun puolivälissä ja tuomitsi pääsarjatasolla vuosina 1972–1990 yhteensä 104 SM-sarjan ja Veikkausliigan ottelua. Fast tuomitsi muun muassa Suomen Cupin finaalin vuonna 1985. Lisäksi hän toimi erotuomarina nuorten ja naisten maaotteluissa sekä avustavana erotuomarina miesten maaotteluissa. Jalkapallon ohella Fast toimi erotuomarina myös koripallon ja jääpallon pääsarjoissa.
Heinäkuussa 1984 Fast tuomitsi ottelun Koparit–HJK, jonka jälkeen HJK:n Jari Rantanen aiheutti kohun pyllistämällä Iltalehden valokuvassa takapuoli paljaana lähettäen ”terveiset tuomarille”.
Omalla pelaajaurallaan Fast edusti 1950- ja 1960-luvuilla Porin Kärppiä ja Porin Karhuja. Työuransa hän teki Satakunnan Kansan levikkipäällikkönä.
Neil Marshall

| Neil Marshall |
| --- | --- |
 Neil Marshall vuonna 2006.
Henkilötiedot
Syntynyt: 25. toukokuuta 1970 (ikä 54)
Kansalaisuus:  Yhdistynyt kuningaskunta
Ammatti:  elokuvaohjaaja ja -käsikirjoittaja
Aiheesta muualla
IMDb 
Elonet
Neil Marshall (s. 25. toukokuuta 1970) on brittiläinen elokuvaohjaaja ja -käsikirjoittaja.
2010-luvulla Marshall on keskittynyt ohjaamaan jaksoja televisiosarjoihin kuten Game of Thrones, Constantine, Black Sails ja Hannibal. Game of Thronesin neljännelle tuotantokaudelle ohjaamastaan jaksosta ”Muurin vartijat” Marshall sai Emmy-ehdokkuuden.
Filmografia

| Elokuvat, ohjaajana> Vuosi | Elokuvat, ohjaajana> Suomenkielinen nimi | Elokuvat, ohjaajana> Alkuperäinen nimi | Elokuvat, ohjaajana> Huomioita |
| --- | --- | --- | --- |
| 1992 |  | Brain Death | lyhytelokuva |
| 1999 |  | Combat | lyhytelokuva |
| 2002 |  | Dog Soldiers |  |
| 2005 | The Descent – loukussa | The Descent |  |
| 2008 |  | Doomsday |  |
| 2010 |  | Centurion |  |
| 2015 |  | Tales of Halloween | osio ”Bad Seed” |
| 2016 |  | Poor Richard’s Almanack | televisioelokuva |
| 2019 |  | Hellboy |  |
| 2020 |  | The Reckoning |  |
| 2022 |  | The Lair |  |
| Televisiosarjat, ohjaajana> Vuosi | Televisiosarjat, ohjaajana> Nimi | Televisiosarjat, ohjaajana> Jaksot | Televisiosarjat, ohjaajana>  |
| --- | --- | --- | --- |
| 2012, 2014 | Game of Thrones | ”Mustavirta” ja ”Muurin takana” |  |
| 2014 | Black Sails | ”I.” ja ”III.” |  |
| 2014 | Constantine | ”Non Est Asylum" ja ”Rage of Caliban"” |  |
| 2015 | Hannibal | ”The Great Red Dragon” |  |
| 2016 | Timeless | ”Pilot” ja ”The Assassination of Abraham Lincol” |  |
| 2016 | Westworld | ”The Stray” |  |
| 2018 | Matkalla avaruuteen | ”Impact” ja ”Diamonds in the Sky” |  |
Aiheesta muualla

Kuvia tai muita tiedostoja aiheesta Neil Marshall Wikimedia Commonsissa
Neil Marshall Internet Movie Databasessa. (englanniksi)
Neil Marshall Elonetissä.
Niinilampi (Hankasalmi)

| Niinilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°20′42″N, 26°25′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Kuhankaveteen 
Järvinumero:  14.371.1.005
Mittaustietoja
Pinnankorkeus:  100,6 m  
Pituus:  380 m  
Leveys:  180 m  
Rantaviiva:  0,908 km  
Pinta-ala:  4,732 ha  
Saaria:  ei saaria 
 fiNiinilampi 
Niinilampi  on Keski-Suomessa Hankasalmella Kallioahon lähellä sijaitseva lampi.
Maantietoa

Lammen pinta-ala on 4,7 hehtaaria, se on 400 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Kuuhankaveden lähialueeseen (14.371) se kuuluu. Lammen vedenpinnan korkeus on 100,6 metriä mpy.
Nuorisotyönohjaaja

Nuorisotyönohjaaja on Suomen evankelis-luterilaisen kirkon virka, joita on seurakunnissa ja seurakuntayhtymissä. Isoissa seurakunnissa nuorisotyö jaetaan varhaisnuorisotyöhön, rippikoulutyöhön, rippikoulun jälkeiseen nuorisotyöhön sekä erityisnuorisotyöhön. Nuorisotyönohjaajan työnkuva on hyvin moninainen, sisältäen paljon opetusta, koulutusta, tiedotusta ja hengellistä työtä sekä tapahtumien kuten leirien järjestämistä.
Kirkon nuorisotyöntekijän viran kelpoisuusehtona on sosionomin tai yhteisöpedagogin tutkinto, johon tulee sisältyä piispainkokouksen edellyttämiä opintoja. Tällä hetkellämilloin? nuorisotyönohjaajan virkaan kelpoistavat opinnot voi suorittaa Diakonia-ammattikorkeakoulussa (Sosionomi) sekä Keski-Pohjanmaan ammattikorkeakoulun Ylivieskan yksikössä (Yhteisöpedagogi). Nuorisotyönohjaajan palkkaluokka vaihtelee. Suomen ev. lut. kirkossa siirryttiin työn vaativuuden mukaiseen palkkaukseen vuonna 2007, jonka jälkeen eri seurakunnissa on maksettu nuorisotyönohjaajille eri palkkaluokkien mukaista palkkaa.
Nuorisotyönohjaajan virka on maallikkovirka, jota ei lueta kirkon erityisen viran osaksi. Suomen evankelis-luterilaisessa kirkossa on ollut 70-luvulta saakka käynnissä diakonaattiuudistus, jonka tarkoituksena on kehittää diakonian ja nuorisotyönohjaajan virkoja niin, että niihin kutsutaan ja vihitään, ja ne sillä tavoin erotetaan maallikkoviroista kirkon erityisen viran yhteyteen.[lähde? ] Hanke on kesken, koska sen teologisista perusteista ja käytännön seurauksista ei ole päästy riittävään yksimielisyyteen.
Toisin kuin pappi, kanttori ja diakoniatyöntekijä, nuorisotyöohjaajaa ei välttämättä tarvitse olla jokaisessa seurakunnassa. Nuorisotyötä tehdään suurissa seurakunnissa usein tiimissä, johon kuuluvat kaikki seurakunnan nuorisotyönohjaajat ja nuorisopapit.
Olavi Eränkö

Eino Olavi Eränkö (vuoteen 1935 Enroos; 12. huhtikuuta 1924 Helsinki – 11. marraskuuta 1984 Helsinki) oli suomalainen lääkäri ja professori. Hänen erikoisalaansa olivat histologia ja histofysiologia. Eränkö oli Helsingin yliopiston anatomian dosentti 1952–1956 ja professori vuodesta 1956. Hän oli Työterveyslaitoksen fysiologi 1951–1954 ja fysiologian osaston apulaisjohtaja 1954–1956. Erängön tutkimuskohteena oli varsinkin lisämunuaisten rakenne ja toiminta.
Erängön vanhemmat olivat vakuutusmatemaatikko Gösta Fredrik Eränkö ja Impi Siviä Aino Frisk. Hän avioitui 1946 Maija Elina Puustisen kanssa. Eränkö tuli ylioppilaaksi Helsingin suomalaisesta reaalilyseosta 1941 ja valmistui lääketieteen lisensiaatiksi 1950. Lääketieteen tohtoriksi hän väitteli Suomessa 1952, filosofian tohtoriksi hän väitteli Edinburghin yliopistossa 1958. Eränkö teki runsaasti kansainvälisiä tutkimus- ja opintomatkoja ja toimi useissa alansa yhdistyksissä sekä kotimaisissa ja kansainvälisissä järjestöissä.
Muusikko ja näyttelijä Timo Eränkö oli Olavi Erängön poika.
Olavi Haaskivi

Olavi Haaskivi (6. lokakuuta 1923 Mikkeli – 11. tammikuuta 2007 Helsinki) oli suomalaisen jalkapallovalmennuksen kehittäjä ja Suomen Palloliiton koulutuspäällikkö.
Haaskivi toimi jatkosodassa päämajan radiopataljoonan radiosähköttäjänä. Hän palveli myös Ruotsissa osana operaatio Stella Polarista. Hän palasi Suomeen vuonna 1945, opiskeli liikuntaneuvojaksi ja aloitti työt Palloliiton alueohjaajana Kuopiossa vuonna 1948. 1950-luvun alussa Haaskivi muutti Lahteen kehittämään paikallista jalkapalloilua ja vuonna 1957 Helsinkiin Palloliiton koulutuspäälliköksi. Hän jäi eläkkeelle vuonna 1983.
Haaskivi tunnettiin muun muassa taito- ja poikatoimintakilpailuiden kehittäjänä. Hän järjesti taitokilpailuja jo vuonna 1949 Kuopiossa, ja vuonna 1954 käytiin Lahdessa ensimmäinen jalkapallotekniikan SM-kilpailu. Vuonna 1960 Haaskivi rakensi kuntopyörää muistuttaneen testipyörän, minkä myötä hän teki yhteistyötä Työterveyslaitoksenkin kanssa. Haaskivi oli myös audiovisuaalisten menetelmien käytön edelläkävijöitä Suomen jalkapallovalmennuksessa.
Haaskivi oli Palloliiton kunniajäsen vuodesta 1988 alkaen. Hänet valittiin suomalaisen jalkapalloilun Hall of Fameen vuonna 2010.
Haaskiven poika Kai Haaskivi on jalkapalloilija ja jalkapallovalmentaja.
Noretisteronienantaatti

| --- | --- |


Noretisteronienantaatti
Systemaattinen (IUPAC) nimi
[(8R,9S,10R,13S,14S,17R)-17-etynyyli-13-metyyli-3-okso-1,2,6,7,8,9,10,11,12,14,15,16-dodekahydrosyklopenta[a]fenantren-17-yyli]heptanoaatti
Tunnisteet
CAS-numero: 3836-23-5
ATC-koodi: G03CA02
PubChem CID: 229295
DrugBank: DB14678
Kemialliset tiedot
Kaava: C27H38O3 
Moolimassa: 410,574
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: intramuskulaarinen
Noretisteronienantaatti (C27H38O3) eli noretindronienantaatti on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn. Noretisteronienantaatti kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Rakenteeltaan noretisteronienantaatti on noretisteronin ja heptaanihapon esteri. Ihmiselimistössä noretisteronienantaatti muuttuu noretisteroniksi, joka on progestiini. Yhdistettä annostellaan ruiskeena lihakseen ja sitä voidaan käyttää myös yhdessä estradiolivaleraatin kanssa. Ruiske annetaan kerran kahdessa kuukaudessa. Noretisteronienantaatti estää raskauksista noin 99 %.
Valmistus

Noretisteronienantaattia valmistetaan esteröimällä noretisteronia ja heptaanihappoa trifluorietikkahappoanhydridin läsnä ollessa.
Nafisa Yeasmin

| Nafisa Yeasmin> Henkilötiedot |
| --- | --- |
Syntynyt: 1978 Bangladesh
Koulutus ja ura
Instituutti:  Lapin yliopisto
Tutkimusalue:  yhteiskuntatieteet, maahanmuutto
Palkinnot:  Vuoden tieteentekijä (2019)
Nafisa Yeasmin (s. 1978) on palkittu yhteiskuntatieteiden tohtori, kansalaisvaikuttaja ja paikallispoliitikko. Hän työskentelee projektipäällikkönä Arktisessa keskuksessa. Rovaniemellä asuva Yeasmin on kotoisin pienestä kylästä Bangladeshin pohjoisosasta.
Tieteellinen ura

Yeasmin on väitellyt tohtoriksi Lapin yliopistosta vuonna 2018. Väitöskirjassaan nimeltään The governance of immigration manifests itself in those who are being governed : economic integration of immigrants in Arctic perspectives hän tarkasteli tekijöitä, jotka vaikuttavat kielteisesti pohjoiseen suuntautuvaan maahanmuuttoon ja kotoutumiseen. Yeasminin väitöstutkimuksesta kävi ilmi, että useat maahanmuuttaneet kokevat sosiaalista eristyneisyyttä valtaväestöstä. Yeasminin tutkimuskohteita ovat muun muassa maahanmuutto, kotoutuminen, aluekehittäminen ja sosiaalinen osallisuus .